18/03/2014 | Administración LocalMunicipal
Cee
Bases do VII Certame de Poesía “Mulleres do Noso Tempo”

Mediante a resolución da alcaldía nº 172/2014 de data 10 de marzo de 2014 foron aprobadas as bases do VII certame de poesía “Mulleres do noso tempo” do Concello de Cee, co que se pretende incentivar a igualdade de oportunidades entre mulleres e homes e propiciar a reflexión sobre a igualdade entre o alumnado dos centros escolares. Insértase deseguido o texto íntegro das ditas bases co obxecto de darlle a máxima difusión e co fin de que as persoas interesadas en participar no certame coñezan o seu contido. PRIMEIRO.- O obxecto do concurso é incentivar a igualdade de oportunidades entre mulleres e homes e propiciar que o alumnado dos centros escolares reflexionen sobre a Igualdade. SEGUNDO.- Poderán concursar todo o alumnado dos centros escolares, segundo as seguintes categorías: Categoría A: nenas e nenos de idades comprendidas entre 8 e 9 anos (ambos inclusive). Categoría B: nenas e nenos de idades comprendidas entre 10 e 12 anos (ambos inclusive). Categoría C: nenas e nenos de idades comprendidas entre 13 e 15 anos (ambos inclusive). Categoría D: nenas e nenos de idades comprendidas entre 16 e 17 anos ( ambos inclusive). TERCEIRO.- O tema do certame terá que reflectir calquera situación das mulleres do noso tempo baseandose na igualdade. CUARTO.- Os poemas deberán estar escritos en lingua galega, cun mínimo de 10 versos e cun máximo de 50. Estarán escritos mediante ordenador, en papel DIN A4 e con letra Arial, número 12. QUINTO.- O alumnado que participe neste certame de poesía solo poderá presentar un único poema por duplicado. En cada poema figurará o título e un pseudónimo ou lema, pero non o nome do autor. As poesías presentaránse nun sobre grande pechado, neste sobre non poderá figurar o nome nin ninguna outra referencia á autoría da poesía, solo a categoría na que se presenta e o lema ou pseudónimo. Dentro deste sobre incluirase un sobre pequeno, tamén pechado, que levará escrito por fora o título da poesía e o pseudónimo ou lema e no interior figurará unha fotocopia do DNI, teléfono de contacto e categoría a que se presenta, de ser o caso, enderezo electrónico. SEXTO.- Os poemas deberán ser inéditos e non premiados nin publicados con anterioridade a este certame. SÉTIMO.- O prazo de admisión de poemas comenzará o día seguinte as publicacións que se detallan a continuación e rematará o 7 de abril. As bases se publicarán no BOP, taboeiro de anuncios do Concello, no taboeiro de anuncios do CIM e na páxina web do propio concello. OITAVO.- As poesías poderanse presentar ata o día 7 de abril 2014 no Rexistro Xeral do Concello de Cee en horario de oficinas: 9:00 a 13:30 h., ou enviar facendo constar: Concello de Cee Rúa Domingo Antonio de Andrade, s/n 15270 Cee A Coruña Tamén poderán presentarse por correo dentro do mesmo prazo ou no prazo de 7 días a maiores do establecido sempre que o autor/a da obra envíe antes das 13.30 horas do 21 de marzo por fax ó Concello de Cee, notificación de que envía a obra. Nela constarán os datos do autor, así como comprobante de correos/axencia de mensaxería de que a obra foi presentada antes das 13.30 horas do citado día. NOVENO.- O xurado estará formado por: Presidente: Delegada de Presidencia, Benestar Social, Igualdade e Persoal, vogais: directora/psicóloga do CIM, técnico de cultura e como secretario o axente de desenvolvemento local do Concello ou persoas en quen deleguen. O xurado fará pública a súa decisión e entregará os premios nun acto convocado a tal fin. O fallo será dado a coñecer a través dos medios de difusión e comunicado aos gañadores una vez fallados os premios. DÉCIMA.- Os premios faranse con cargo á partida orzamentaria 230/481.00 de premios, becas e pensións de estudos. DÉCIMA PRIMEIRA.- Establécense os seguintes premios: - Categoría A: 60 € - Categoría B: 70€. - Categoría C: 80€ - Categoría D: 90€ Os premios serán vales para material didáctico e libros a canxear en calquera das librerías do Concello. Para recibir o premio as nenas e nenos estarán acompañados pola nai/pai ou titor legal. DÉCIMO SEGUNDA.- O xurado terá en conta para a adxudicación dos premios os seguintes criterios: 1º) Mensaxe para fomentar a igualdade entre mulleres e homes: 5 puntos.2º) Orixinalidade na composición: 5 puntos.3º) Creatividade: 5 puntos. DÉCIMO TERCEIRA.- Os orixinais quedarán en poder do Concello, que se reserva os dereitos de explotación das poesías, producción, distribución, trasformación, ou calquera outro tratamento posterior, sempre sen ánimo de lucro. DÉCIMO CUARTA.- O Concello de Cee, como entidade organizadora, poderá publicar as obras premiadas facendo referencia ao seu autor. DÉCIMA QUINTA.- Cada participante, polo mero feito de participar, acepta estas bases. Calquera outra circunstancia non prevista nas mesmas, será resolta polo xurado. Máis información en: Concello de Cee Centro de Información ás Mulleres Rúa Domingo Antonio de Andrade s/n 15270 Cee Teléfonos: 981745100 – 607026795 – 662625636 En Cee a 10 de marzo de 2014 A ALCALDESA ZAIRA RODRÍGUEZ PÉREZ.